#### Številka: 03217- 5/2011-3

Datum: 27. 6. 2011

## ZAPISNIK

**3. seje Odbora za varstvo okolja, ki je bila v ponedeljek 27. junija 2011 ob 17.00 uri,** v prostorih Mestne hiše, v BANKETNI DVORANI, Mestni trg 1, Ljubljana.

NAVZOČI:

Predsednica Dunja PIŠKUR KOSMAČ, podpredsednik mag. Tomaž OGRIN, ostali člani, Mirko BRNIČ JAGER, Miro GORENŠEK, Jelka ŽEKAR, Metka MACAROL HITI in tajnik odbora Jan SKOBERNE.

NAVZOČNOST OPRAVIČIL: član Jože HORVAT.

OSTALI NAVZOČI:

načelnica Oddelka za varstvo okolja Alenka LOOSE, Sintija HAFNER PETROVSKI namesto načelnika Oddelka za urejanje prostora mag. Mirana GAJŠKA, glavna inšpektorica Bogomira SKVARČA in predstavnica izdelovalca OPPN Mojca Kalan Šabec iz družbe ŠABEC KALAN ŠABEC-ARHITEKTI.

Na zasedanju je bilo 6 navzočih članov odbora.

Po uvodnem pozdravu predsednice odbora ge. Dunje PIŠKUR KOSMAČ, se je pričela 3. seja odbora v tem mandatu. Glede na to, da je župan g. Zoran Janković predlagal razširitev dnevnega reda 8. Seje mestnega sveta, je predsednica dopolnila svoj predlog dnevnega reda še s točko  **3/12. Predlog Odloka o dopolnitvi Odloka o razglasitvi Tivolija, Rožnika in Šišenskega hriba za naravno znamenitost.**

In ker ni bilo razprave, je bil dan na glasovanje predlagan dnevni red z dopolnitvijo.

Dnevni red

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | JE | bil sprejet s | 6 | glasovi ZA, | 0 | PROTI od | 6 | navzočih |

**SPREJETI DNEVNI RED:**

1. Potrditev zapisnika, 2. redne ter 1. in 2. izredne seje odbora
2. Obravnava gradiva kot zainteresirano delovno telo mestnega sveta za 8. sejo MS MOL za dan 4.7. 2011:
* **7. Dopolnjen osnutek Odloka o občinskem podrobnem prostorskem načrtu 173 Tovil za enoti urejanja prostora VI-521 in VI-370 ter dele enot urejanja prostora VI-371, VI-372, VI-373, VI-374, VI-658 in VI-672 do Jamove ceste**
1. Obravnava gradiva iz pristojnosti odbora za 8. sejo MS MOL za dan 4.7. 2011:
* **8. Osnutek Lokalnega energetskega koncepta Mestne občine Ljubljana**
* **12. Predlog Odloka o dopolnitvi Odloka o razglasitvi Tivolija, Rožnika in Šišenskega hriba za naravno znamenitost**
1. Pobude in vprašanja

AD 1

Potrditev zapisnika, 2. redne ter 1. in 2. izredne seje odbora

Razprave ni bilo, na glasovanje je bil dan

1. PREDLOG SKLEPA:

Odbor sprejme zapisnik 2. redne seje odbora.

 /sklep je sprejet s 6 glasovi za 0 proti od 6 navzočih članov/

2. PREDLOG SKLEPA:

Odbor sprejme zapisnik 1. izredne redne seje odbora.

 /sklep je sprejet s 6 glasovi za 0 proti od 6 navzočih članov/

3. PREDLOG SKLEPA:

Odbor sprejme zapisnik 2. izredne redne seje odbora.

 /sklep je sprejet s 6 glasovi za 0 proti od 6 navzočih članov/

AD 2

Obravnava gradiva kot zainteresirano delovno telo mestnega sveta za 8. sejo MS MOL za dan 4.7. 2011:

* **7. Dopolnjen osnutek Odloka o občinskem podrobnem prostorskem načrtu 173 Tovil za enoti urejanja prostora VI-521 in VI-370 ter dele enot urejanja prostora VI-371, VI-372, VI-373, VI-374, VI-658 in VI-672 do Jamove ceste**

Predsednica odbora je pojasnila , da je pred sejo odbor prejel sklepe Komisije za pobude občanov, kjer je tudi sama članica te komisije, pripombe Svetniškega kluba N.Si k tem aktu in poročilo Odbora za varstvo okolja v zvezi s pobudo občana v imenu Civilne iniciative za zeleni Vič, da se prepreči posek dreves na območju, ki je predmet tega prostorskega akta.

Gradivo je predstavila Sintija HAFNER PETROVSKI namesto načelnika Oddelka za urejanje prostora mag. Mirana GAJŠKA, pojasnila je dajala predstavnica izdelovalca OPPN Mojca Kalan Šabec.

Odbor je razpravljal o prejetih pripombah, še posebej o sklepih Komisije za pobude občanov Mestnega sveta MOL. Člani odbora so razpravljali in izrazili svoja stališča in svojo podporo k prejetimi stališči in pripombami. V razpravi je bilo posebej omenjeno priloženo arboristično mnenje, ki pa ga člani niso povzeli kot obvezujočega, zato so se v glavnem nagibali k podpori prejetih sklepov in stališč, ne glede na stanje po nedovoljeni in izvedeni sečnji drevja znotraj območja s strani lastnikov zemljišč in da je potrebno definirati v nadaljnem postopku ali predstavlja skupina dreves gozd ali ne? Žal se prepozno ugotavlja in krepi javni inters šele sedaj in ne prej, ko je bilo zemljišče naprodaj!

Člani odbora so o urejanju tega območja razpravljali že na prejšnji seji odbora, sočasno z navzočimi člani Odbora za urejanje prostora in urbanizem, ki so prav tako prejeli s strani pobudnika g. Slavka MAROLTA gradiva o nedovoljeni sečnji posameznih dreves. V razpravi so se člani odborov tudi tokrat postavili na načelno stališče zaščite zelenih površin, da se na podlagi znanih argumentov tudi ustrezno ravna. Pridobljeno je tudi arboristično mnenje, ki ga je potrebno še enkrat proučiti, izdelano je okoljsko poročilo, vse te strokovne podlage morajo biti upoštevane pri izdelavi predloga prostorskega akta (OPPN), vsa drevesa tega prostora so opisana in tudi opredeljena njihova ohranitev.Odbora sta sprejela stališči s katerima izražajo zahtevo, da pristojna služba mestne uprave v roku enega meseca pripravi pravno podlago za spremembe in dopolnitve Odloka o urejanju in čiščenju javnih zelenih površin na območju Mestne občine Ljubljana s katerim se ponovno uvaja izdajo dovoljenjenj za sečno drevja.

Po zaključeni obravnavi akta sta bila dana na glasovanje:

**PREDLOGA SKLEPOV:**

1. **Odbor za varstvo okolja je natančno proučil gradivo in v razpravi ugotovil, da podpira vse prejete sklepe.**
2. **Odbor pripominja, da je potrebno proučiti ustreznost gradnje garaž v prostorski enoti S1, ki je zasnovana v treh kletnih getažah, zaradi zaščite podzemnih voda.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | JE | bil sprejet s | 6 | glasovi ZA, | 0 | PROTI od | 6 | navzočih |

Priloge k zapisniku:

1. Sklepi Komisije za pobude občanov,
2. Pripombe Svetniškega kluba NSi

AD 3

Obravnava gradiva iz pristojnosti odbora za 8. sejo MS MOL za dan 4.7. 2011:

* **8. Osnutek Lokalnega energetskega koncepta Mestne občine Ljubljana**

Gradivo je predstavila načelnica Oddelka za varstvo okolja Alenka LOOSE.

Člani odbora so razpravljali in izrazili svoja stališča in po zaključeni obravnavi akta je bil dan na glasovanje:

**PREDLOG SKLEPA:**

**Odbor podpira sprejem Osnutka Lokalnega energetskega koncepta Mestne občine Ljubljana s pripombo, da se vsebina energetskega koncepta MOL obravnava kot zavezujoč dokument pri vseh drugih programih MOL, predvsem zaradi izboljšanja energetske učinkovitosti.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | JE | bil sprejet s | 6 | glasovi ZA, | 0 | PROTI od | 6 | navzočih |

* **12. Predlog Odloka o dopolnitvi Odloka o razglasitvi Tivolija, Rožnika in Šišenskega hriba za naravno znamenitost**

Gradivo je predstavila načelnica Oddelka za varstvo okolja Alenka LOOSE.

Člani odbora so razpravljali in izrazili svoja stališča in po zaključeni obravnavi akta, je bil dan na glasovanje:

**PREDLOG SKLEPA:**

**Odbor podpira sprejem Predloga Odloka o dopolnitvi Odloka o razglasitvi Tivolija, Rožnika in Šišenskega hriba za naravno znamenitost.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | JE | bil sprejet s | 6 | glasovi ZA, | 0 | PROTI od | 6 | navzočih |

AD 4

Pobude in vprašanja

Člani odbora so sprejeli tele pobude in stališča:

1. Na področju vzdrževanja dreves naj se izvede pregled literature in konceptov drugih mest in se predstavi študijo s predlogi o pravilnem vzdrževanju dreves v urbanem delu mesta.
2. Za potrebe javnosti je potrebno pripraviti izčrpno informacijo o problemu vode na Rožniku, da se naroči ustrezne raziskave, predvsem pa pridobi hidrogeološko sliko Rožnika v celoti in analizira kakovost teh podtalnic ter predstavi njihove podzemne tokove proti Ljubljanici.
3. V Mestni občini Ljubljana je potrebno izboljšati odnos do Ljubljanice in obvodnega sveta te mestne reke v pogledu odvrženih komunalnih odpadkov, ki se jih na teh prostih površinah meri že v velikih količinah. Odnos je potrebno dvigniti na višji nivo varovanja okolja kot je ta opazen na Krakovskem nasipu in sprehajališču ob Trnovskem pristanu. Upoštevati, če ne že predpisati je potrebno pravo obliko obnašanja Ljubljančanov in gostujočih, ki uporabljajo ta prostor, pogostoma v nočnih urah, naj se poskrbi za prijetno druženje, za srečevanje ljudi, ki z neprimerno odvrženimi odpadki ne bodo ogrožali drugih obiskovalcev in naj se ne bi ogrožalo tudi tu živečih meščanov.

Seja odbora je bila zaključena ob 18.50 uri.

|  |  |
| --- | --- |
| Pripravil:Jan Skoberne tajnik | Predsednica:Dunja Piškur Kosmač |

Priloge k zapisniku **AD 2 /7 tč.:**

1. Sklepi Komisije za pobude občanov,
2. Pripombe Svetniškega kluba NSi

Priloge k zapisniku **AD 3 /8 tč.:**

1. Pripombe Svetniškega kluba NSi